ચાંગ્શૂ ( ચીન ) , 22 ઓક્ટોબર : ટાટા જગુઆર લેન્ડ રોવરે આજે ચીનના ચાંગ્શૂ ખાતે વિધિવત રીતે 1.7 અબજ ડોલરના ખર્ચે નિર્મિત ફેક્ટરીનું 21 ઓક્ટોબરના રોજ ઉદઘાટન કર્યું હતું . આ કાર્યક્રમમાં ટાટા મોટર્સ દ્વારા રેન્જ રોવરની રજૂઆત કરવામાં આવી હતી . આ જગુઆર લેન્ડ રોવર ( જેએલઆર - JLR ) ની પ્રથમ વિદેશી ફેક્ટરી છે . તેને વિશ્વના કાર માર્કેટમાં પોતાનું સ્થાન મજબૂત કરવા માટે ટાટાએ બનાવી છે . આ ફેક્ટરી ચીનની ચેરી ઓટોમોબાઇલ કંપનીની સાથે એક સંયુક્ત સાહસના રૂપમાં શરૂ કરવામાં આવી છે . અહીથી જ વર્ષ 2016માં જગુઆરનું એક નવું મોડેલ રજૂ કરવાની પણ તૈયારી છે . આ પ્રસંગે ટાટડા સમૂહના પૂર્વ ચેરમેન રતન ટાટા અને ગ્રુપના વર્તમાન ચેરમેન સાયરસ મિસ્ત્રિ આ પ્રસંગે ઉપસ્થિત રહ્યા હતા . આ ઉપરાંત બ્રિટન અને ચીનના અનેક અધિકારીઓએ પણ ભાગ લીધો હતો . આ ફેક્ટરીની ઉત્પાદન ક્ષમતા વર્ષે અંદાજે 1.30 લાખ વાહનોનું નિર્માણ કરવાની છે . અહીં નિર્મિત વાહનોનો પહેલો બેચ માર્કેટમાં રજૂ કરવામાં આવ્યો હતો . નોંધનીય છે કે ચીનમાં જેએલઆર બ્રાન્ડને સૌથી વધારે લક્ઝુરીયસ વાહન બ્રાન્ડ માનવામાં આવે છે . આ અંગે જેએલઆરના અધિકારીઓએ જણાવ્યું કે નવી ફેક્ટરી માર્કેટમાં 1.7 અબજ ડોલરથી વધારે હિસ્સો ધરાવે છે . લેન્ડ રોવર અમીરોનું લોકપ્રિય સાધન છે .